Кенениса Бекеле

Кенениса Бекеле (роден на 13 јуни 1982 г.) е етиопски атлетичар на долги патеки, кој ги поседува светските и олимписките рекорди на трките на 5000 и 10000 метри. На Летните олимписки игри 2004, тој го освоил златниот медал на трката на 10000 метри, а четири години подоцна, на игрите во Пекинг, забележал двојна победа на трките на 5000 и 10000 метри.

Тој е најнаградуваниот атлетичар во историјата на Светските првенства во крос, со освоени шест златни медали на долгите трки (12 км) и пет златни медали на кратките трки (4 км). Тој е четирикратен шампион од Светските првенства на трките на 10000 метри, освојувајќи ги златните медали од 2003 до 2009, со што се изедначил со Хаиле Гебреселасие. Бекеле бил непобедлив на трките на 10000 метри од неговиот прв настап во 2003 сè до 2011, кога не успеал да ја заврши трката во финалето на Светското првенство.

На Светското првенство 2009 во Берлин, тој станал првиот човек со светски титули на 5000 и 10000 метри на исто првенство. На трките на 5000 метри тој исто така има освоено еден олимписки сребрен медал (2004), еден бронзен медал од Светските првенства (2003), два златни медали од Африканските првенства и еден златен медал од Сеафриканските игри. Тој исто така бил победник на трката на 3000 метри на Светското првенство во сала 2006.

Бекеле се смета за еден од најдобрите атлетичари на долги патеки, кој поседува неколку светски рекорди и колекција од медали. На 6 април 2014, на својот прв настап на маратонските трки, тој победил на Парискиот маратон, со рекордно време на маратонот од 2:05:04. Тој е постар брат на Тарику Бекеле кој исто така е успешен атлетичар на долги патеки.

Кариера
Бекеле е роден во 1982 година во Бекоџи, Етиопија, во истиот град во кои се родени сестрите Дибаба (Еџагајеху, Тирунеш и Гензебе) и нивната братучетка Дерарту Тулу.

Во август 2001 тој поставил Нов Светски јуниорски рекорд на 3000 метри со време од 7:30.67 минути во Брисел. Рекордот бил во функција 3 и пол години, сè додека не бил соборен од Августин Чоге, кој делницата од 3000 метри ја истрчал за 7:28.78 минути.IAAF, 17 November 2009: World Records ratified

Пет години последователно, од 2002 до 2006, тој победувал на кратката (4 км) и долгата трка (12 км) на Светските првенства во крос, подвиг кој го нема остварено ниту еден друг атлетичар. Во 2004, тој ги соборил светските рекорди на 5000 и 10000 метри на отворено, како и светскиот рекорд на 5000 метри во сала.

Бекеле е познат по својата способност да забрза на крајот на трките на долги патеки; во Осло во јуни 2003, тој бил позади кениецот Абрахам Чеби но последните 400 метри ги истрчал за 54.64 секунди со што победил со време од 12:52.26. Повторно во Лозана на 1 јули 2003, Бекеле во последниот круг истрчал 200 метри за 24 секунди како и 100 метри за 12 секунди, со што кругот го истрчал за 52.63 секунди.

2005
На 4 јануари 2005, вереницата на Бекеле, 18-годишната Алем Техале, починала од срцев удар додека трчала за време на тренинг со него. Таа била светски кадетски шампион од 2003 на трката на 1500 метри и била во одлична физичка состојба.

мини|лево|240п|Бекеле на митингот во Париз во 2006

Во текот на следните неколку недели по смртта на Алем, Бекеле бил ожалостен. Тој продолжил да се натпреварува на 29 јануари, и загубил на трка на 3000 метри во сала од ирецот Алистер Крег откако започнал да трча со сета сила на круг и половина до крајот, мислејќи дека му преостанал само половина круг. Неколку недели подоцна, тој загубил од сонародникот Маркос Генети на трка на две милји.

Во март, Бекеле се соочил со најтешкиот предизвик досега. И покрај неговата тага и неодамнешните порази, тој ги одбранил титулите на кратката и долгата трка на Светското првенство во крос 2005. На драматичен начин, Бекеле стигнал до победата на кратката трка и покрај брзото темпо кое го поставил катарецот Саиф Саид Шахин. Следниот ден тој го освоил златниот медал и на долгата трка победувајќи ги еритрејецот Зерсенај Тадесе и кенискиот соперник Елиуд Кипчоге.

На 8 август 2005, Бекеле го освоил златниот медал на трката на 10.000 метри на Светското првенство 2005 во Хелсинки со чудесен спринт во последните 200 метри.2005 World Championships 10000 m final

На 26 август 2005, Бекеле го поставил актуелниот светски рекорд на 10.000 метри со време од 26:17.53 на митингот во Брисел, со што го подобрил сопствениот светски рекорд од 26:20.31 за три секунди.Bekele 10000 m world record – IAAFBekele 10000 m world record – YouTube video На крајот на 2005 година, Бекеле бил избран за атлетичар на годината од списанието Атлетски вести (Track & Field News).

2006–2007
Бекеле победил на трката на 3.000 метри на Светското првенство во сала 2006 во Москва, и станал првиот атлетичар во историјата кој бил олимписки шампион, светски шампион на отворено, светски шампион во сала, и светски шампион во крос трчање.

Во 2006, на митинзите од златната лига, тој бил победник на 5 од 6 трки на кои настапил на 5.000 метри со што заработил 83.333 американски долари.

На 17 февруари 2007, тој го соборил светскиот рекорд во сала на 2000 метри во Бирмингем, поставувајќи време од 4:49.99. Следниот месец, сепак, неговата извонредна серија од 27 последователни победи на крос трките (која траела од декември 2011) завршила кога тој на претпоследниот круг на Светското првенство во крос во Момбаса потклекнал на топлото и суво време (кое предизвикало повеќе од 1/6 од натпреваруваќите да се откажат) и бил поминат од крајниот победник Зерсенај Тадесе во последниот круг пред Бекеле да се откаже на само 800 метри до крајот. Неговиот пораз бил поздравен со овации од страна на кениската публика, настан кој ја зачудил пошироката атлетска јавност.

Тој го надоместил реткиот пораз со победата на трката на 10.000 метри на Светското првенство 2007 во Осака, повторно победувајќи го својот сонародник Силеши Сихине. Тој во последниот круг од трката влегол како третопласиран, но со неверојатен спринт во последните 150 метри го поминал водачот Силеши, освојувајќи ја третата последователна светска титула на делницата од 10.000 метри.

На 18 ноември 2007, Бекеле стапил во брак со етиопската глумица Данавит Гебрегзиабер во Адис Абеба.

ОИ во Пекинг и СП 2009
На 30 март 2008 во Единбург, Бекеле шести пат во кариерата победил на долгата трка од Светското првенство во крос, соборувајќи го рекордот од пет титули кој го делел со Пол Тергат и Џон Нгуги. Со оваа победа, Бекеле станал најодликуваниот атлетичар во историјата на Светските првенства во крос. Вкупно, тој во кариерата шест пати бил победник на долгата трка (12 км), 5 пати на кратката трка (4 км), еднаш на јуниорската трка (8 км), и четири пати во тимска конкуренција, освојувајќи 16 златни медали. Неговиот севкупен број на освоени медали изнесува: 16 златни, 9 сребрени и 2 бронзени.

На 17 август 2008, Бекеле го освоил златниот медал на трката на 10.000 метри на Летните олимписки игри 2008 со време од 27:01.17, поставувајќи нов олимписки рекорд. Тој последните 400 метри од трката ги истрчал за 53.42 секунди, со што вторпат последователно станал олимписки шампион на 10.000 метри.BBC Sports http://news.bbc.co.uk/sport1/hi/olympics/athletics/latest_results/default.stm Пет дена подоцна, Бекеле повторно бил подобар од конкурентите и победил на трката на 5.000 метри, разбивајќи го олимпискиот рекорд на Саит Ауита за речиси осум секунди со време од 12:57.82.

Со двојната победа на 10,000/5000 метри на игрите во Пекинг, Бекеле станал шестиот атлетичар на кој тоа му успеало по Ханес Колемаинен (1912), Емил Затопек (1952), Владимир Кутс (1956), Ласе Вирен (двапати, во 1972 и 1976) и Мирус Ифтер (1980). Во 2012, на овој елитен клуб од алтетичари му се приклучил и Мо Фарах.

На Светското првенство 2009 одржано во Берлин, Бекеле освоил два златни медали. Со неговата двојна победа на 5000 метри (13:17.09) и 10,000 метри (26:46.31 – рекорд на првенствата) тој станал првиот атлетичар кој ги освоил златните медали на двете трки на долги патеки на едно исто првенство.Jörg Wenig (2009-08-23). Bekele conquers another superlative . IAAF. Посетено на 24 August 2009. Комбинацијата од талент, издржливост и брзина направија да е речиси невозможно Бекеле да загуби кога е во полна сила. Поради неговото мирно однесување и одбивноста од интервјуа тој не станал високо профитабилен спортист во западниот свет. Јусејн Болт изјавил дека достигнувањата на Бекеле не добиле признанија какви што заслужуваат.Chadband, Ian (2009-09-01). Kenenisa Bekele is the Usain Bolt of distance running. The Daily Telegraph. Посетено на 1 September 2009.

Повреди
мини|десно|250п|Бекеле ја предводи групата на трката на 10.000 метри на игрите во Лондон 2012
Бекеле ја започнал разочарувачки 2010 година, завршувајќи на четвртото место на крос трка во Единбург, каде иако бил голем фаворит за победа, бил престигнат од три кенијци во последниот круг. Поради скинат лист на ногата, Бекеле не се натпреварувал речиси целата сезона

Во март 2011, Бекеле конечно почнал да тренира по повредата која ја имал на коленото. Тој настапил на Светското првенство 2011, на трката на 10.000 метри, но на 10 круга до крајот се повлекол. Тој одлучил да не се натпреварува на 5.000 метри  и на тартанот се вратил на митингот од дијамантската лига во Брисел каде го поставил најдоброто време на 10.000 метри за 2011 година.

Бекеле лошо ја започнал 2012, завршувајќи на 11. место на крос трката во Единбург.Wenig, Jorg (2012-01-07). Kiprop triumphs in race of champions, Bekele a distant 11th – Edinburgh XC report. IAAF. Посетено на 8 January 2012. Во април, тој се вратил во форма победувајќи на 10 километарската трка на отворено во Даблин, Ирска со нов сопствен најдобар резултат од 27:49 минути, подобрувајќи го дотогашниот рекорд на трката за 46 секунди.Cole, Brendan (2012-04-15). Bekele wins Great Ireland Run in stunning style. RTE. Посетено на 15 April 2012. На Летните олимписки игри 2012 во Лондон, Бекеле целата трка од 10.000 метри ја трчал заедно со групата која била во водство, но не го издржал спринтот во последните 150 метри и завршил на четвртото место со време од 27:32.44, само 1.01 секудна зад бронзениот медалист, неговиот брат Тарику.Mulkeen, Jon (2012-08-04). Ennis, Farah and Rutherford take gold for Britain on 'Super Saturday' - London 2012 Day Two Report. IAAF. Посетено на 4 August 2012.

Прва трка за Бекеле во 2013 била 10 километарската трка во Даблин, на која вторпат последователно победил.Martin, David (2013-04-14). Bekele retains title, Howarth takes honours in Dublin. IAAF. Посетено на 2013-04-18.
Потоа тој исто така победил и на полумаратонската трка на Great North Run со време од 60:09, победувајќи го домашниот фаворит Мо Фарах за само една секунда.

Маратонска кариера
мини|десно|240п|Бекеле на Парискиот маратон 2014
Кенениса Бекеле својата маратонска кариера ја започнал на Парискиот маратон на 6 април 2014. Тој победил на својот прв маратонски настап со време од 2:05:04, време кое претставува рекорд на маратонот во Париз. Неговото дебитантско време исто така било подобро од дебитантските времиња на легендите Хаиле Гебреселасие, Пол Тергат и Самуел Ванџиру.

Следен маратон за Бекеле бил маратонот во Чикаго одржан на 12 октомври 2014. Тој маратонот го завршил на четвртото место со време од 2:05:51, 1 минута и 40 секунди зад кениецот Елиуд Кипчоге.

На 23 јануари 2015, Бекеле настапил на маратонот во Дубаи, но бил приморан да се откаже од трката по истрчани 30 километри.

Бекеле планирал да настапи на Лондонскиот маратон во 2015 но го откажал својот настап поради постојаната повреда на десната Ахилова тетива.

Статистика
Лични рекорди
мини|240п|Бекеле води на трката на 5000 метри На Светското првенство 2009
 Дисциплина Резултат Место ДатумНа отворено1.500 метри 3 мин 32 s 35Шангај, Кина28 септември 20073.000 метри 7 мин 25 с 79Стокхолм, Шведска7 август 20072 милји 8 мин 13 с 51Хенгело, Холандија26 мај 20075.000 метри 12 мин 37 с 35Хенгело, Холандија31 мај 200410.000 метри 26 мин 17 с 53Брисел, Белгија26 август 200510 километри (пат) 27 мин 49 сДаблин, Ирска 15 април 201215 километри (пат)42 мин 42 с Берг, Холандија 9 декември 2001Маратон2 ч 05 мин 03 с Париз, Франција 6 април 2014Во Сала1 милја4 мин 01 с 57  Њујорк, САД3 февруари 20062.000 метри 4 мин 49 с 99 Бирмингем, ОК17 февруари 20073.000 метри  7 мин 30 с 51  Стокхолм, Шведска 20 февруари 20072 милји 8 мин 04 с 35  Бирмингем, ОК16 февруари  20085.000 метри  12 мин 49 с 60 Бирмингем, ОК 20 февруари 2004

 Годишна прогресија 

+ 5000 метриГод.Најдобро времеМестоДатумРанг201212:55.79Париз, Франција6 јули9. место200912:52.32Цирих, Швајцарија28 август1. место200812:50.18Цирих, Швајцарија29 август1. место200712:49.53Сарагоса, Шпанија28 јули1. место200612:48.09Брисел, Белгија25 август1. место200512:40.18Париз, Франција1 јули1. место200412:37.35Хенгело, Холандија31 мај1. место200312:52.26Осло, Норвешка27 јуни3. место200213:26.58Милано, Италија5 јули71. место200113:13.33Севиља, Шпанија8 јуни29. место200013:20.57Ријети, Италија3 септември53. место

+10.000 метриГод.Најдобро времеМестоДатумРанг201227:02.59Бирмингем, ОК22 јуни3. место201126:43.16Брисел, Белгија16 септември1. место200926:46.31Берлин, Германија17 август1. место200826:25.97Јуџин, САД8 јуни1. место200726:46.19Брисел, Белгија14 септември1. место200526:17.53Брисел, Белгија26 август1. место200426:20.31Острава, Чешка8 јуни1. место200326:49.57Париз, Франција25 август4. место

Резултати
Големи натпреварувања
Год.ПрвенствоМестоПозицијаДисциплина1999Светско првенство во кросБелфаст, Обединето Кралство9. местоЈуниорска тркаСветско кадетско првенствоБидгошч, Полска2. место3.000 метри2000Светско јуниорско првенствоСантјаго, Чиле2. место5.000 метри2001Светско првенство во кросОстенде, Белгија2. местоКратка трка1. местоЈуниорска трка2002Светско првенство во кросДаблин, Ирска1. местоКратка трка1. местоДолга трка2003Светско првенство во кросЛозана, Швајцарија1. местоКратка трка1. местоДолга тркаСветско првенствоПариз, Франција3. место5.000 метри1. место10.000 метриСеафрикански игриАбуџа, Нигерија1. место5.000 метри2004Светско првенство во кросБрисел, Белгија1. местоКратка трка1. местоДолга тркаЛетни олимписки игриАтина, Грција2. место5.000 метри1. место10.000 метри2005Светско првенство во кросСент-Галмир, Франција1. местоКратка трка1. местоДолга тркаСветско првенствоХелсинки, Финска1. место10.000 метри2006Светско првенство во салаМосква, Русија1. место3.000 метриСветско првенство во кросФукуока, Јапонија1. местоКратка трка1. местоДолга тркаАфриканско првенствоБамбус, Маврициус1. место5.000 метриКонтинентален купАтина, Грција2. место3.000 метри2007Светско првенство во кросМомбаса, КенијаНе завршилСениорска тркаСветско првенствоОсака, Јапонија1. место10.000 метри2008Светско првенство во кросЕдинбург, Обединето Кралство1. местоСениорска тркаАфриканско првенствоАдис Абеба, Етиопија1. место5000 метриЛетни олимписки игриПекинг, Кина1. место5.000 метри1. место10.000 метри2009Светско првенствоБерлин, Германија1. место5.000 метри1. место10.000 метри2011Светско првенствоТегу, Јужна КорејаНе завршил10.000 метри2012Летни олимписки игриЛондон, Обединето Кралство4. место10.000 метри

Гран при финалиња
Год.ПрвенствоМестоПозицијаДисциплина2001Гран при финалеМелбурн, Австралија2. место3000 метри2003Светско атлетско финалеМонако, Монако1. место3000 метри2005Светско атлетско финалеШтутгарт, Германија1. место5000 метри2009Светско атлетско финалеСолун, Грција1. место3000 метри

Наводи

Надворешни врски

 Профил на IAAF.org

Категорија:Родени во 1982 година
Категорија:Живи луѓе
Категорија:Етиопски долгопругаши
Категорија:Олимписки златни медалисти за Етиопија
Категорија:Олимписки сребрени медалисти за Етиопија
Категорија:Светски рекордери во атлетика